যে জামাতে সালাত শুরু হয়ে যাবার পরে অংশগ্রহন করবে সে অবশ্যই তাকবীরে তাহরীমা বা আল্লাহু আকবর বলে হাত বেধে তারপর ইমাম যে অবস্থায় আছে সেখানে  যাবে। সালাতের ছুটে যাওয়া অংশ ইমাম বাম দিকে সালাম ফিরানোর পর আদায় করবে। ইমামের সাথে আংশিক আদায়কৃত রাকাত ইমামের সালামের পর পূর্ণরূপে আদায় করতে হয়। যদি তুমি রুকুতে একবার তসবীহ পরা পর্যন্ত ইমামকে না পাও তবে সে রাকাত তুমি পাওনি, তোমাকে তা একাকী পড়তে হবে। রূকুতে এপর্যন্ত পেয়ে গেলে সে রাকাত আর পড়তে হবে না, কারন সে রাকাত তুমি পেয়েছ বলে গন্য হবে। অবশ্য কারও কারও মতে মতে যদি তুমি ফাতিহা না পাও তবে সে রাকাত তুমি পাওনি, আর তা তোমাকে পড়তে হবে।  সফরে সকল যোহর, আসর ও ইশার ফরজ সালাত সংক্ষিপ্ত করে দুরাকাত  পড়া যায়, আল্লাহ্ কোরানের মাধ্যমে এর অনুমতি দিয়েছেন। পনের দিনের কম অবস্থানের নিয়তে ৪৮ মাইলের অধিক ভ্রমনকে সফর বলে।  জুম্মার সালাতের কাজা হয় না, যোহর পড়তে হয়। জানাযার সালাতের যদি সকল দোয়া না জানা থাকে তবে অন্তত চারবার তকবীরে অবশ্যই অংশ নিবে অর্থাৎ ইমামের সাথে সাথে তুমিও পড়বে। জানাযার সালাতে জামাত না পেলে সুযোগ থাকলে একাকী পড়ে নিবে।  সুন্নাত সালাতের কাজা হয় না।